
IN LOC DE PREZENTARE 


D-nii Marcel Iancu, Doicescu si Creangă, arhi- 
tecti mai talentaţi decât o academie si mai cura- 
gioşi în apărarea artei lor decât toate asocia- 
fiile de breaslă, au căutat — în expunerile făcute 
auditoriului sub auspiciile asociaţiei pentru urbanis- 
tica Bucureştilor — să accentueze posibilitatea evo- 
lufiei Capitalei noastre, cu condiția unei redestep- 
tări oficiale şi mai ales civice. 

De modul în care se va sesiza această oficiali- 
tate cu mult depăşită de paşii progresului, depinde 
stilul, viaja şi caracteristica Bucureştilor viitorului. 

Dintre toți desteptii cetății, cel care va interpreta 
în actualitate sensul liniilor trasate de cei trei consi 
tructori, va putea rămâne printre viețuitoare si 
perspective, chiar după moarte. > 

Aude cineva? 

ARH. MARCEL IANCU 
UTOPIA BUCUREȘTILOR 


Văd nevoia urgentă de a se reface Bucureștii siam 
încercat să schițez noua - orientare urbanistică care 
pare încă azi o utopie. 

Dealtfel urbanismul este arta care trebue sä scru- 
teze viitorul. Cei ce clădesc oraşe fără destulă pre- 
visiune, se săsesc mereu depăşiţi de realitate. Până 
să realizeze o necesitate urgentă, s'au ivit în progre- 
sie geometrică altele şi această goană de om pe jos, 
după cavalcada timpului, este cel puţin comică. Urba- 
nismul cere soluții capitale, îndrăzneţe, cari să pre- 
întâmpine nevoi viitoare, Materialul urbanistului este 
un material uriaş, mijloacele sale sunt revoluţionare 
şi planul său trebue să fie utopic. , 

Dacă timpurile noastre liberale cer imperios o re- 
organizare socială economică şi politică dirijată, apoi 
arhitectura abia o cere, iar urbanismul se poate for- 
mula ca o arhitectură dirijată, 

Cu toate că necunoscută ca știință, urbanismul era în 
toate culturile la toate popoarele, legat de arta de a 
clädí, Dela egipteni la chinezi, dela romani si până 
în evul mediu, dela renaștere și până în secolul tre- 

cut, arta de a croi oraşe era o aplicare pe teren 
geometricá. 

Acolo unde gândul omului a născocit, unde mâna 
lui a cioplit, veţi afla legile geometriei: linia dreaptă, 
suprafaţa pură, volumul simplu. Deaceea Khorsabad 
ca şi Pekingul oraşele Renasterei şi ale Regelui Soare 
au creat ordinea prin geometrie, 

Numai epocile barbare, — epocile intunecosului 
evu mediu ca şi nenorocitul întru arhitectură secol 
al 19-lea nu au procedat prin geometrie. Oraşele 
astfel crescute în voia întâmplării sunt o scădere a 
conștiinței si artei omenești. Nicăeri mai necesară, 
ordinea geometriei este aceea care ingrádeste liberta- 
tea individului în interesul obstesc, în interesul liber- 
tátii de desvoltare al colectivitátij. Liberalismul de- 
mocrafiei din sfârşitul veacului trecut nu a fost priel- 
nic desvoltării urbanistice. Mai toate oraşele occidentului, 
creafiuni din evul mediu, s'au desvoltat cu o repezi- 
ciune uluitoare, tocmai în secolul trecut care exce- 
lează printr'o desorientare complectă, arhitectonică si 
urbanistică. Problema întinderii orașelor a fost com- 
plicată de problema circulaţiei. 

La Paris, spre exemplu, în timp ce dela 1890 până 
la 1910 creșterea vehiculelor automobile era în medie 
de 6000 pe an, dela 1919 au început să crească în 
medie cu câte 80—100.000 anual. lar populaţia lui 
din anii 1800 până la 1900 creşte cu 1.500.000 lo- 
cuitori iar în următorii 30 de ani cu aproape un mi- 
lion de suflete. Și nu numai Parisul, dar toate capi- 
talele europene — au arătat această creștere formi- 
dabilă. Cauza ? 

Maşina a înzecit producţia omului, fabricile au atras 
massa proletară, orașele au multiplicat lupta: pentru 
captarea debuseurilor, comerțul pentru plasarea pro- 

duselor, omul a înzecit timpul tot prin mașină, creând 
viteza şi mijloacele de locomotiune care reduc spaţiul. 

Această desvoltare precipitată a găsit însă o arhi- 
tectură nepregătită decadentá, un urbanism în fagá. 

Problema desvoltării orașului a lost îngreunată de 
problema circulatorie şi in New-York în orele când 
sgârie norii varsă zecile de mii de oameni pe strä- 
zile negre si înguste, circulația se  paralizeazá. Ce 
folosește sensul unic sau semnalul de încrucișare, 
când acestea sunt la fiecare 150 de paşi. Se cunoaşte 
gluma americanului care povesteşte că circulă pe aco- 
perisul automobilelor ce stopează, în cari cucoanele 
îşi iau ciorapul având timpul să tricoteze la fiecare 
colț de stradă. : 
“Măsurile împotriva circulafiei crescânde, oprelis- 
tele regulamentelor împotriva creşterii  oraşu- 
lui în înălțime la centru, exproprieri neînsemnate 
pentru lărgirea străzilor, nimic nu poartă măsura vieții 
clocotitoare a oraşului contimporan. ; 

„Şi când sbuciumul era mai adânc, când întunericul 
problemei mai nepătruns, sgomotul oraşelor mai insu- 
portabil, higiena si confortul imposibile, estetica com- 
promisă și urbanistul prizonier, lumina gânditorilor 
moderni au deschis căi nebănuite și minunate oraşe- 
lor viitorului. 

Cele ce am urmărit în orașele mari ale occidentului 
s'au. întâmplat într'o măsură și la noi şi desigur că 
în curând se vor împlini cu vârf şi îndesat. 

Fapt este că Bucureştii mai mult fără voia Bucu- 
reştilor, decât din nepricepere, şi-a schimbat firea şi 
cine îl vede azi după o lipsă de 20 ani, aproape că 
nu-l mai recunoaşte. Hotărit, orașul - nostru a optat 
pentru o formă de viață nouă, neglijănd chiar prea 
mult acele câteva vestigii de arte ale trecutului cari 

l'ar li împodobit, cum era vechea biserică Sit. Gheor- 
she sau turnul Colteí. 


Suntem azi o într'o fază de refacere completă. 
Centrul comercial creşte în înălțime, casele vechi lip- 
site de confort, fac loc în centru ,blochausurilor”, iar 
puţinele curți şi grădini dispar în fiecare ceas. 

Cu ritmul în care am pășit dela războiu încoace ne 
vom pomeni peste câțiva ani întrun oraş fără monu- 
mentele și vestigiile de artă ale ocidentului, dar cu 
toate ponoasele lor: Lipsa de lumină, de verdeață, 
circulație imposibilă, accidente necontenite şi parce- 
lare infinită cu străzi multe, stradele infundate, si im- 
posibilitate economică de a urmări cu lucrările edili- 
tare această întindere. 


Trecem azi, urbanistic vorbind, printr'o grea criză. 
In detaliu, arhitectura însăși a optat pentru stilul nou. 
Cine n'a simţit acordul perfect al acestui stil geo- 
metric, nedecorativ, sobru cu viaţa Teka in care 
cu toţii ne miscám astăzi, 

Cine va mai consimţi la altfel de viață Sana a cu- 
noscut utilitatea formelor simplificate şi a confortului 
care nu e un lux, cum s'ar părea, dar care se arată 
o nevoe imperioasá în felul nostru „urgent“ de a trăi? 

A iubi trecutul nu inseamnă a paraliza viața. A 
cere o arhitectură românească, nu înseamnă a o fa- 
brica, cum s'a încercat în diferite rânduri. Numai a- 
daptând formele vii nevoilor şi preferințelor specilice 
ale locu'ui, se va naște printr'o lungă experiență ceeace _ 
se va putea numi un stil românesc. 

Deocamdată constatăm că aceleaşi condiţii technice, 
economice, aceleaşi structuri sociale, aceleaşi mate- 
riale, aceleași mijloace de locomotiune, aceleaşi spor- 
turi şi plăceri, aceleaşi lecturi şi imbrácáminti, ace- 

leași știri si aceleaşi spectacole, fac din metropola 
noastră un oraş european. 

Orașele nu sunt azi numai centre de desfaceri ale 
producții regionale dar mai sunt locurile de schimb 
ale valorilor spirituale intre popoare, ceeace face ca 
ele sá aibá aproape simultan tot acele probleme si 
lipsuri. 

Cu o deosebire la noi. 

Bucureștii au norocul de a fi un oras tânăr, la în- 
ceputul formárei sale urbane, ferit desupradesvoltarea 
defectuasá arhitectonică, nehigenicá si suprapopulatá 
a secolului trecut din centrele mari occidentale. 

Este oare absolut necesar să trăim întreaga filieră 
de greșeli pe care occidentul l'a făcut, ca să învăţăm 
şi noi ceva? 

Grija şi. dragostea ce o purtăm oraşului nostru ne 
face să dorim evitarea acestei evoluţii astăzi inutile. 
Numai şi numai o timiditate urbanistică va permite 
ca orașul nostru să nu devie unul model, un oras mi- 
nune. Tráim azi zilele de adevărată formaţiune: Cea- 
sul directivei. Incă nu este târziu. Asociaţia priete- 
nilor Bucureştilor şi noi arhitecţii de azi, ne asumăm 
o răspundere cu atât mai grea, cu cât nu am desbă- 
tut planul de sistematizare în ultimul ceas. 

Ceeace se mai poate azi face în Bucureşti, nu se 
va mai putea realiza vreodată, * 

Stilul modern cere urbanismul modern. 

E ora hotărâtoare care trebue să decidă ossatura, 
baza geometrică, linia de continuitate pentru desvol- 
tarea urbaná a Bucurestilor. 

Unde este mâna de fer, mintea vizionará si puterea 
cutezătoare de care are acum imperios nevoie oraşul 
nostru ? | 


Fiecare verigă în lanţul desvoltării economice și so- 

ciale a omenirii a avut repercursiuni imediate asupra 
felului de viață al omului în colectivitate. Multe au 
fost schimbările de când omul tráeste în oraşe, dar 
dacă scrutăm bine trecutul din punct de vedere urba- 
nistic, constatăm că formaţiile orășenești erau foarte 
asemănătoare până în secolul trecut, Orașele cunoşteau 
un traseu mai geometric și mai logic altădată, casele 
erau însă întotdeauna în marginea drumurilor, trotua- 
rele erau cunoscute şi în Pompei. In ce priveşte pie- 
tele, Romanii și Grecii au cunoscut forme de mare 
splendoare. 

Ba putem afirma că orașele evului mediu pe cari 
occidentul le moşteneşte azi, cu ulicioarele întunecoase 
şi proprietăţi înghesuite chiar în proporţiile lor uriașe, 
se aseamănă în concepție unor sate mari, aşi spune 
unor semi-urbe, Desvoltarea în înălțime și înghesuiala, 
cu cartierele sumbre, insalubre, şi curți infecte, a 
acestor oraşe cu toate palatele si catedralele lor, nu 
indică vre-o orientare nouă urbană, Incă suntem în 
linia desvoltării sătești. 

Deodată către jumătatea secolului trecut, bătrâna 
semi-urbă e zdruncinată din temelii, de maşină. Strada 
devine prea strâmtă, populaţia înmulțită se indeasá 
în vechile cartiere, centrul atrage tot comerţul, toate 
administratiile şi viața pulseazá un ritm clocotitor, dar 
neînțeles, 

Tot în acest timp cade epoca instalatiunilor edili- 
tare sanitare, apă, canal, lumină sl telefon, trenul 
suburban, tramvaiul electric, autobuzul, în fine trans- 
porturile în comun iau o desvoltare supărătoare, 

Și în timp ce technica, automobilele, electricitatea, 
betonul armat își impuneau cuceririle zi de zi, planul 
orașului, proectiunea orizontală a proprietăţilor rămâ- 
nea identică, Ba în timp ce până la un moment pro 

prietatea individuală avea dimensiuni cari nu stánje- _ 
neau nici lumina, nici circulația, nici aerul orașului, 
acum în contra oricărui bun simţ se ingádue fárámi- 
farea ei la infinit și de unde până eri satul mare 
(semi urba) nu desființează nici o potecă măcar, acum 
se deschid străzi noi şi fundături o mie prin parce- 
lări mari. 

Astfel satul cel mare sufocat de technica mașinei 
cu aceleași drumuri întortochiate si imposibile pentru 
circulaţie și viteză, n'a înțeles să adopte forma cuve- 
nitá pentru a putea respira şi primi o desvoltare con- 
formă cu știința care i-a premovat progresul. s'au 
continuat și se continuă si la noi formele satului. 


Astăzi această formă uzată devine imposibilă cu 
orice reforme, 

Este incompatibilitate între forma sătească de eri 
cu orice corective si oraşul de mâine. 


Urbanistul este acela care trebue să prevadă ma- 
gic, desvoltarea, să întâmpine râul cât mai e timp 
şi să-l previe cu plinătatea măsurilor. 

In zadar se croește încă o stradă, se mărește o 
piață, în zadar se lărgeşte o stradă cu 2 metrii, za- 
darnic se face sens unic, 

„Acestea nu sunt opere de urbanist, 

Urbanism e arhitectura dirijată. Trebue planul con- 
ducător să fie la nivelul spiritual cerut,ca să prevadă 
pentru câteva generaţii soluţii necesare şi suficiente. 
să schimbe sistemul sătesc intr'unul urban care ga- 
rantează o desvoltare socială ideală. 

Care ar fi principiul urbei moderne ? 

Succint se poate spune, că în congresele de arhi- 
tecţi și urbaniști internaționali, s'a afirmat după dife- 
rite experiențe în țările a două continente, că în ce 
privește economia gi confortul orașului, el se poate 

realiza numai printr'un program de construcții înalte 
şi aceasta în raport cu preţul terenurilor. Casa se ri- 
dica în înălțime lăsând terenul liber grădinilor în mij- 
locul orașului, 

Ceeace este însă caracteristic pentru aceste cons- 
tructii concentrate cari evacuează parterul, nevoilor 
circulației şi grădinilor este că ele cu cât se ridică în 
înălţime cu atât mai mult spaţiu liber vor avea îm- 
prejur. 

Studiile arhitectului Perret ca şi proectele lui Cor- 
busier ajung în centrul comercial la un procent de 
5 la sută suprafaţă clădită, obţinând totuşi 3000 de 
loc de ha. (Parisul are în locurile cele mai concentrate 
850 şi Bucureştii, 200 Ja ha.). 

După aceste studii, cartierele de locuințe centrale 
vor trebui să ocupe 12 etaje si în periferii 7, 

Toate aceste date se referă la preţul mediu al te- 
renului în străinătate și numai în marile metropole. 

La noi studiul va stabili norme și regulamente spe- 
ciale. 

Aceste construcţii concentrate colective (şi să nu ne 
sperie acest cuvânt, oraşul însuși e colectiv), aceste 
case bine oránduite pe străzi largi, 40—70 metri cu 
grădini imense între ele căci nu acoperă decât maxi- 
mum de 15 la sută din suprafață, dau: 

1/ posibilitate de lărgire a drumurilor. 

2/ reducerea străzilor inutile. 

3] grădini între locuinţe concentrate în înălţime, 

4/ reducerea suprafeţei orașului, prin îndesire, 

5/ condițiuni economice, sanitare şi de confort ne- 
cunoscute în zilele noastre. 

Dar cum ar arăta acest oraș idealdupă Corbusier? 

Orașul se compune din centrul comercial și admi- 

nistrativ apoi raza locuintelor centrale, raza locuinte- 
lor eftine si cartiere industriale etc. 

Loturile fárámate dispar si proprietatea comuná va 
ingádui orasului sá fie un parc semänat cu locuri de 
jocuri și sport, statui si fântâni. Plaje de nisip şi ba- 
zine de înnot ar fi la îndemâna fiecărui locuitor lân- 
să locuința sa. Drumurile pietonilor ar străbate pentru 
plimbări aceste parcuri, 

În inima orașului în asemenea parcuri se vor ridica 
acele case turnuri cari în 60 de etaje cuprind fiecare 
aproape 30.000 de suflete. Aci e creerul oraşului, 
centrala, birourile, administratiile, societăţile, comerţul, 
în fine locul de muncă intensă şi concentrată. Aceste 
turnuri sunt așezate la mari distanțe cam 400 metri 
gi vibrează de cursa ascensoarelor rapide şi de viaţa 
intensă, fiecare fiind după specialitate un oraș pentru 
sine. 

Soselele de circulafie late páná la 70 metri sunt 
etajate si cuprind în subsol circulația grea, la parter 
circulația normală și la etaj circulația rapidă. Incru- 
cişările sunt la 400 metri, iar la 200 metri întâlnim 
numai la nivelul circulației medii, șosele de 30—40 
metri lăţime. 

Locuinţele imobilelor sunt întoarse cu spatele că- 
tre circulaţia mare şi cu fața spre grădini interioare 
şi formează printr'o dispoziţie ingenioasă cu retrageri 
şi eșiri ritmice, un efect plastic deosebit, aga încât 
strada nu mai e un culoar anodin, ci o alee între 
grădini. Apoi în spre periferii sunt locuinţele eftine in 
blocuri imense de 400x200 m., care cuprind 25.000 
de suflete fiecare, închizând la rândul lor grădini cu 
umbrare, locuri de sport şi de plimbări aproape cât 
Cigmigiul nostru, 

Aerul şi soarele abundă în tot locul. Văzduhul șu- 

erá de libelulele usoare cari se gräbesc spre centru 
unde peste gara centralá este aeroportul orasului. 

Subpämânteanä este intrarea trenurilor si tot sub- 
pământeană în fiecare parc dintre acele case sunt in- 
trările şi eșirile metrourilor care leagă în viteză mare 
deacurmezişul si dealungul orașului, periferiile şi cen- 
trul. 

Acest oraş este o grădină miraculoasă unde omul 
se apropie de omfárá sá se ingrámádeascá, unde sen- 
timentul colectiv își ia forma lui cea mai superioară, 
unde confortul si sănătatea, economia si estetica, vi= 
teza şi sportul vor da acele forme de viaţă superioa- 
ră cari întrunesc perfecțiunea materială şi spirituală. 

Dece, dacă suntem de acord că oraşul nostru nu 
a luat forma ultimelor îmbunătăţiri posibile n'am cem 
re-o astăzi? 

Dece n'am îndrepta creşterea lui către un aseme- 
nea viitor ? | 

Aud obiecfiunile ? 

Utopie! Ce faci cu noile construcţii? Ce faci cu 
proprietățile ciopârtite şi mii de parcele sucite ? Cum 
faci exproprieri ? Cu ce bani? Ce faci cu sentimen- 
tul proprietăţii? Ce faci cu Constituţia? Ce faci cu 
mahalalele ? Ce faci cu pitorescul ? Ce faci cu poli- 
tica? Ce faci cu centura de verdeață ? 

O voinţă şi o mână de fier, cum au mai cunoscut 
Bucureștii şi utopia va deveni o realitate. 

Bineînţeles că nu e vorba să cerem idealul, Un în- 
dreptar şi o orientare sănătoasă vor schimba funda- 
mentul orașului şi aplicând după putință cuceririle 
gândului năpraznic, vom fi deschis calea unui mai 
bun si mai mare viitor urbei. 

Imposibil nu mi se pare nimic! Greutăţi vor fi 
multe de învins dar teamă mi-e numai de un singur 

balaur care la noi are o mie de capete (politica). Fárá 
sä am pretenfiuni de a da indrumári (noi stim doar 
să proectăm) voi mai schița câteva gânduri practice» 

Urbanismul cere arhitectură dirijată. 

1. Prima greutate în realizare este mica proprietate 
privată care se imparte în felioare și feliuțe nesfâr- 
site. 

Nu este nevoie de comunism pentru a le desfiinţa. 
Nu este nevoie de schimbări de constituţie. Priviţi în 
jurul nostru. De câţiva ani s'au creat şi la noi pro- 
prietäfi în comun, unde individul vede din al 7-lea 
etaj locul grádinei care îi apart ne si lui, în comun cu 
alți 60 de locatari, Care parte e a lui? Nu o vede! 
Dar mintea lui înțelege că în acest fel cu toată sără- 
cia lui, are beneficiile unei economii comune și poate 
locui pe bulevarde. Are curte şi nu o poate îngrădi. 
Are casă şi nu poate dántui până dimineaţa. E a lui, 
şi e a tuturor. Si oraşul e al lui şi e al tuturor. Si 
strada e a tuturor. Libertatea e ingráditá pentru binele 
colectiv, 


lată o propunere! 

Conform cu noul plan al orașului, se va începe spre 
exemplu de către comună, cu ajutorul unor societăți 
bancare, ridicarea unui corp cu 12 etaje, cu cele mai 
confortabile şi moderne locuinţe într'o aripă să zicem 
a Cişmigiului. Aceste locuinţe luxoase şi confortabile 
se vor schimba de către comună obligatoriu contra 
unei serii de proprietăţi expropriate în centru, con- 
form planului de sistematizare. Densitatea de 300- 
500 loc pe ha. va libera un loc de două ori mai mare cu 
dens. de150 locpe ha., acoperind cheltuelile de cons- 
trucfie cu valoarea lui şi permițând prin vânzarea res- 
tului ridicarea unui nou pateu de locuinţe si aga mai 
departe. 

Nu plángeti Cişmigiul, căci fiecare pateu va cápáta 
un cismigiu în inima lui. Un consiliu de economişti 
şi avocaţi vor trebui să pună desigur o ordine în cal- 
cule şi în legislația comunală revizuită. 

2. Lărgirea străzilor de circulaţie mare, îndreptarea 
lor va da drept riveranilor în schimbul părții expro- 
priate şi fără plată, să-şi pună în valoare terenul prin 
înălțarea caselor după o arhitectură indicată. Este o 
contravaloare care trebue socotită aşa precum ar fi o 
depreciere de valoare când rue permis ridicarea mai 
multor etaje, 

3. Apoi desfiintarea străzilor inutile circulaţiei, vor da 
dreptul riveranilor să primească apartamente în con- 
travaloarea exproprierilor, chiar în acele construcții 
cari cuprind locurile expropriate şi cari se vor folosi 
de ele ca grădini. 


Astfel comuna prin concentrarea şi mutarea locu- 
infelor din centrul oraşului va deveni proprietară pe 
cel mai valoros teren pe care îl va vinde societăţilor 
ce vor voi să refacă centrul comercial după planul 
impus. Beneficiile acestor operaţivni vor servi la lu- 
crările mari edilitare cerute de autosirade, metrouri, 
etc, 

Circulaţia se va descongestiona când tramvaele vor 
fi trimise în subsolul oraşului, dând astfel un maira- 
pid mijloc de mișcare, muncitorului. Autostradele vor 
trebui proectate în aşa fel ca să lege cu cea mai 
mare rapiditate cartierele îndepărtate ale orașului, care 
va fi redus şiîn suprafaţă, prin densitate, 

Si acum as spune, că dacă toate exemplificárile 
mele rămân „în studiu“, una ar trebui rapid reali- 
zată. 

Transformarea mahalalelor bucureştene cu pitores- 
cul ei cu tot. 

Dacă soarta ne-a ferit de marea mizerie din cen- 
trul orașelor vechi, apoi ne-a hárázit acele suburbii 
fără trotuare, canalizare şi lumină, cu sumedenia de 
calcane de lut şi case de lemn acoperite cu carton, ce 
fac ruşinea noastră în fața străinilor, 

Politica vrăjmaşe ordinei, a lăsat, cu toate protes- 
tele urbanismului, să se întindă plaga parcelárilor ma- 
halalelor. O soluţie ar fi: comuna cu propriile eimij- 
loace, ridică pe un loc propriu, afectat locuinţelor ef- 
tine, un mare pateu de 400x200 m. cu grădini fru- 
moase și locuri de odihnă în care să găzduiască o 
mahala întreagă de 25—30.000 de suflete, expropriin- 
du-le casele. Contra unei cocioabe cu trei chilii, fără 
ferestre şi fără aer, se va da un apartament de 3 sau 
2 camere cu bucătărie şi calorifer, spălătorii vomune, 
băi, closete, apă la robinet şi grădină minunată. 

Mintea refuză să creadă că vreuna din acele familii 
nevoiaşe cari se ingrámádesc azi în colibe insalubre, 
să refuze schimbul. Și apoi pentru acei ce vor nea- 
părat să stea în cămaşe de noapte Duminica la gar- 
dul lor, pe aceia i-as trimite într'o comună la 20 km, 
de București, 

Bucureştenii trebue să dorească si să suporte pro- 
“gresul Bucureștilor. 


Dacă astfel din planul Bucureştilor vor dispare str. 
Lipscani, sau unele parcelări de suburbie, desigur că 
urbanistul modern va păstra vechile splendori ale o- 
raşului, ca sos. Kisselef, bulevardele noi si prea strâmt 
croite cum vor arăta abea după câțiva ani, calea Vic- 
toriei în alte proporţii și cât se poate mai drept si: 
geometric croitá și altele. 

Urbanistul va trebui să păstreze şi pietile biserici= 
lor, dar fără preget trebue să facă lumină şi aer în 
centrul, care începe să sufere de congestie, 

Numai astfel vom putea privi cu mândrie viitorul 
făcând operă pentru decenii, astfel vom fi cârmuit cu 
prevedere creşterea orașului nostru, numai astfel vom 
fi contribuit la sănătatea urmaşilor noștri în ceasul 
răspunderii ce ne pándeste acum. 

Cuvântul nostru hotărât e pentru înțelegerea timpu- 
lui prin optimism. Geometria si linia dreaptă sunt u- 
nice, frumoase, fiindcă numai ele sunt apanagiul arte: 
„şi inteligenţei, expresiune a țintei clare si voinţei o- 
menesti. 

Cuvántul nostru este pentru construcfia nouá care 
foloseşte sau exprimă vie, estetica funcțională a seco- 
lului mașinei si deschide calea industrializării către 
care tinde întreaga economie a timpului. 

Cuvântul nostru este pentru orânduirea, cât mai este 
timp, a capitalei țării noastre la pas cu vremea, cu 
toate prevederile posibile, cu toate consecințele stilu= 
lui nou în urbanismul modern. 

Orice previziune sanitară sau de circulație, orice u- 
şurare a traiului prin economie de timp sau  procu= 
rare de confort şi estetică, trebue să prevaleze la în- 
tocmirea planului director. Bncureștii astfel refăcut va 
fi în 50 de ani un oraș fericit şi sănătos, un oraş gră= 
dină cu parcuri şi palate, iarăşi un oraș grădină cum 
se potriveşte climei noastre, Fiecare timp are pitores= 
cul său și oricât de induiosätor ar fi pitorescul rui- 
nelor, noi optăm pentru pitorescul vieţii care are des- 
tulă culoare. Nu e timpul să bocim trecutul, avem 
datoria să pregătim viitorul.. 

E ceasul să facem operă de urbanism, profetică şi 
luminoasă, 

Faţă de conditiunile tehnice moderne si tendința 
nouilor transformări sociale, se ridică in mod firesc 
problema raportului dintre urbanism şi arhitectură, 

Fără a lămuri dela început această problemă, orice 
încercare urbanistică nu are sorți de izbândă. 

Arhitectura este sfera mare în care se înglobează 
noţiunea de urbanism. 

Problema se pune astfel : 

Care ar fi arhitectura pe care să o adopte realiza- 
torii oficiali ai unei sănătoase concepţii urbanistice ? 

Se poate împăca arta viitorului, cu anarhia așa zi- 
selor -stiluri cari se întâlnesc pe străzile Bucures- 
tilor ? ' 

Luaţi de pildă porțiunea din B-dul Elisabeta — în 
-fața Cigmigiului — trecătorul este izbit de varietatea 
de forme, de înălțimi, de culori, de stiluri. 

Lângă înfăţişarea de stil neoromânesc a clädirei 
Monitorului Oficial, se ridică netinând seama de an- 
sablul pe care trebue să-l prezinte o arteră principală 
a orașului, construcţia Societăţei Medicilor Veterinari. 

Aceste cládiri desi construite recent nu se armoni- 
zeazá intre ele. 

Ele apar izolate ca nişte simple vile. 

Pe Bulevardul Brătianu care s'a realizat cu mari 
sacrificii tocmai în vederea creării unui ansamblu, s'a 
clădit retrasă, nefinând seama de aliniere — Fundaţia 
Dalles; ceva mai departe biserica Italiană, lângă ea o 
clădire în stil neoromânesc eșită din aliniere cu circa 
0.70 m., lipită de ea un imobil în stil modern cu o 
curte interioară îngustă şi deschisă spre stradă. 


Dealtfel] sistemul acestor curți cu promiscuitate de 
vedere la mică distanţă, a început să apară sub egi- 
da artei moderne. 

Avem în București în linii mari patru tipuri de cons- 
tructii : 

Un stil clasic copiat arheologic — Palatul Regal. 
Un stil neoromânesc — Ministerul Lucrărilor Publice. 
Câteva lucrări mai vechi — Banca Naţională, Palatul 
de Justiţie, Ministerul de Domenii etc, cari 
rămân izolate si aparţin trecutului, și în fine un stil, 
așazis modern, care domină, compromifánd mişcarea 
sănătoasă modernă. 

_ Sunt pline parcurile si periferiile Capitalei cu rea- 
lizări din această ultimă categorie, 

Cu ochi de vapor, cu balconaşe în fier forjat, cu 
bow windouri, cu monograma proprietarului în ten- 
cuială și cu antenă de radio în vâri. 


Ele sunt în contradictie cu legile de simplitate” 
ale artei. 

Nu numai prin asemenea complicaţii de detalii se 
compromite o idee, dar mai ales prin lipsa de armo- 
nie a volumelor în spaţiu. 


Exemplul tipic: Palatul Telefoanelor. 

lată în linii generale tabloul pe care ni-l prezintă 
Bucureștii de astăzi. 

Suntem la o răscruce. 

Se poate continua pe această cale? 

Se poate lăsa să se desvolte înainte, tot acest 
mozaic de forme si de culori ? 

O conceptie urbanistică trebue să adopte dela 
inceput o singură arhitectură, renunțând la trecut, ori- 
câtă valoare ar avea el. 

Dacă ai în vedere un larg traseu, dacă vrei liniile 
unor mari bulevarde si le obţii cu mari sacrificii, 
lăsând apoi gustul tuturor să clădească cum se clă- 
deste astăzi — vei realiza în loc de linie, o anarhie 
de linii, în loc de forme noi, o anarhie de forme. 

` Prin urmare, pentru a face urbanistică, nu e destul 
un plan bun de trasare și aliniere — trebue sä te 
fixezi mai întâi asupra unei arhitecturi, care să facă 
din întregul oraș un tot unitar. 

Impunerea oficială a unei asemenea arhitecturi 
va trebui să fie punctul de plecare al oricărei încer- 
cări urbanistice. 

Care va fi această arhitectură ? 

Va trebui să adoptăm una din formele de stil 
de care am pomenit şi care dau aspectul de azi al 
Bucureştilor ? 

Nici una din aceste forme nu au calitatea de a 
realiza armonia spre care tindem. 

Va trebui să plecăm deci de la o arhitectură 
nouă. 

Nu vom dărâma Bucureştii. 

Putem însă începând în mic, sá realizám un car- 
tier, care să poarte această pecete nouă, în care să 
nu pătrundă nimic din formele vechi. 

In ce constă arhitectura nouă ? 

In primul rând în simplitate. 

Volume proporționate si trangante în spaţiu, linii 
drepte, suprafețe fără podoabe inutile. 

Ferestre orizontale în friză — pentru a se putea 
înscrie in linia generală orizontală a sträzei — înlo- 
cuesc găurile în chip de ferestre de până acum îm- 
brobodite bätrânesti cu balcoane. 

Această arhitectură permite ca să se desvolte 
strada și orașul în acelaș cadru de simplitate. 


lată dar cum s'ar putea realiza frumuseţea străzii 
prin simplitate. 

Totul se înscrie într'o linie mare continuă, orizon- 
tală, în care se încadrează circulaţia vehiculelor. 

Numai intersecțiile de străzi sunt acuzate prin mo- 
tive de oprire verticală si acelea retrase din primul 
plan, pentru a se face mai puţin simțită această ru-, 
pere de continuitate. 

O mică terasă în corpul clădirei, un motiv acuzând 
o intrare la distanţe cerute de perspectiva străzii, 
pot rupe monotonia, fără să frángá marile linii ori- 
zontale, 

Dar inchipuiti-vá la un moment dat aceste linii dis- 
truse de o apariţie în genul Casei de Depuneri bună- 
oară, care are toate elementele de compoziţie cu care 
s'ar putea creia un intreg oraș oriental din trecut. 

Ar fi renunţarea la orice urbanism, 

De aceea repet că nu poate exista urbanism decât 
în cadrul larg al arhitecturei adevărate. 

In al doilea rând, architectura nouă constă din con- 
fortul bazat pe datele perfecţionate ale technicei. 

Aer, lumină si căldură egală în orice colţ al locu- 
inteí, in orice colț al globului. Impărțirea rațională pe 
apartamente, fiecare piesă la locul ei si pentru func- 
tia ei, 

Astăzi progresele technice suprimă influenţa de al- 
tădată a condiţiilor climaterice asupra construcției, 

Technica modernă ne procură aer mereu curat, lu- 
mină bună și căldură sănătoasă, sub orice grad de la- 
titudine. 

O exprimare sinceră si simplă a nevoilor moderne 
— iată arhitectura noastră, 

Ea exprimă frumosul prin simplicitate si utilul prin 
confort, 

Arta aceasta nu este un capriciu actual, utilul și 
plăcutul sunt adevăruri vechi, 

Ca să fie impusă în mod oficial, această concepţie 
are nevoie mai întâi să fie acceptată și pentru aceas- 
ta, publicul trebue s'o cunoască si s'o aprecieze. 

In prezent publicul de unde s'o cunoască bine, căci 
realizările arhitecturei sănătoase de cari vorbim sunt 
încă izolate şinu avem ocazia să le privim întrun 
ansamblu care le-ar scoate în relief valoarea. 

Neincurajate pe cale oficială, ele întâmpină uriașe 
dificultăți ca orice lucru natural şi simplu. 

In primul rând gustul mulfimei nu este format în 
această direcţie. 3 

Adevăratul artist este vizionar, creator și aşteaptă 
voturile mulfimei, care nu are încă educaţia frumo- 
sului în artă. ` 

Dacă nu-l interesează aprecierea masselor (şi în in- 
teresul supremei arte nu trebue să-l intereseze) are ne- 
voe însă pentru a construi, de capitalul, care se gá- 
seste în mâinile burghezului. 


In mâinile unor oameni onorabili pe cari nu i-a 
preocupat frumosul niciodată, gata însă oricând să dea 
sentințe definitive în această materie. 

De aci vine lupta lăuntrică din sufletul artistului 
constructor: Pe deoparte vrând să fie aristocrat în 

concepţie, pe dealtă parte, nevoit să se comporte ca 
un democrat, în realizare. 

Simplicitatea e lucrul cel mai greu de înţeles; Re- 
zultatul, prăpastia care de cele mai multe ori există 
între- gustul artistului și gustul posesorului de capital, 
este umplută de un compromis regretabil, care în bună 
parte a falsificat însăși ideea nouă dela care sa 
plecat. 

Prăpastia de care vorbim este şi mai adâncă cu cât 
lucrul simplu pentru a putea fi înțeles de ochiul pro- 
fanului, trebue îmbrăcat în materie scumpă, 

Vă puteţi imagina Palatul Regal în tencuială ordi- 
nară în loc de piatră? Materia proastă se urâfeste cu 
vremea, pe când materia frumoasă se inobilează şi se 
patinează, 

lată deci o mare piedică în calea mișcării noastre : 
distanța dintre artist şi masse, problemă de importan- 
fa socială care ar trebui discutată mai pe larg. 

Doresc totuşi să se facă o distincţie între două ca- - 
tegorii de public. 

Există din fericire la noi o categorie destul de nume- 
roasă, care înțelege problema, care impune chiar 
mişcarea de prefacere, care se interesează, studiază 
şi posedă reviste de arhitectură, chiar cărți de spe- 
cialitate. Dornici ca toată lumea să se educe cu tim= 
pul. 

Deocamdată se extrage cu greu frumosul din atâta 
haos şi suntem nestatornici în faţa aparitiilor noi, cu 
timpul însă se pot forma părerile nouilor idealuri es- 
etice. 

Massele sunt educabile, dacă îi dai posibilități. 

Trebue însă sá se lovească zilnic de lucruri într'a- 
devăr frumoase. 

Prăpastia de care vorbeam la inceput ar trebui în- 

lăturată prin intervenţia oficialitáfii, care să pun în 
fața ochiului cetățeanului, exemple de adevărate 
infátigeri arhitectonice. 

Dacă statul nu face acest lucru, cum ar putea s'o 


facă particularul ? 
Instituţiile publice să construiască în viitor, pe baza 


acestor principii urbanistice, prin concursuri serios 


supravegheate. 

Si cel puțin, când e vorba de arta fárei noastre 
şi de viitorul oraşelor noastre să nu se mai facă 
politică. 

Mai mult ca oricând, în acest domeniu trebue o 


continuitate de vederi. 
S'arputea deocamdată face un efort pentru a favo- 


riza construirea unui cartier întreg modern, căci numai 
aşa ochiul cetățeanului, va putea judeca în ansamblu, 


lucrul nou. 
Din nefericire au fost până acum eforturi izolate 


pe un schelet moştenit nenorocit. 
Acestea sunt dupe mine în linii mari, soluţiile prac- 


tice ale problemei de care ne ocupăm. 
Cu lupte şi numai cu sprijinul permanent al oficia- 


litátei, s'ar putea realiza Capitala viitoare. 
Orice discuţie urbanistică eşită din sfera vederilor 


noastre va mări haosul actual. Insă discuţii ca acele 
de astăzi sunt bine venite şi ar trebui să aibă loc 
cât mai des, în toate capitalele pentru a deschide 
ochii si urechile oficialitäfei şi cetăţenilor şi a stârpi 
marii duşmani: neîncrederea si ignoranta. 


Și acum ca incheere, să-mi fie îngăduit să discut o 
ultimă obiecfiune ce se aduce împotriva arhitecturei 
moderne, de data asta, nu din partea profanilor, ci din 
partea unei elite culturale, 


- Se preconizează prin presă, prin conferințe şi de 
” . fe 
pe catedrele universitare, intoarcerea la specificul na- 

fional. Este cu alte cuvinte o dorință naţională sá ne 
întoarcem la ce avem noi specific în ţară şi să creem 
pe baze autohtone o cultură şi o artă care să se 
poală numi a noastră si numai a noastră, 

Pentru aceasta se cere cu energie, înlăturarea im- 
portatiilor străine. 

Dar care este specificul nostru în arhitectură ? Ori 
cât patriotism și oricât respect am avea pentru arta 
veche, în dantelăriile de la Horez, în turnurile răsu- 
cite de la Argeș si în aurările dela  trei-lerarhi, nu 
poate fi căutat specificul arhitecturei noastre. 


El trebue căutat în altă parte, acolo unde cei 
mai multi nu se gândesc să-l caute. 


In modestele cule românești, de formă geometrică 
simplă, 

Observând liniile culei românești care dintre D-voas- 
tră ar mai putea afirma că arhitectura despre care 


vorbesc, rupe cu trecutul. y 

Spre deosebire de ce se petrece la noi, între 
concepția nouă si stilurile cari formau specificul tári- 
lor apusene (flamand, gotic, renaştere etc.) există o 
bruscă rupere cu tradiţia, 

Arhitectura noastră modernă izvorăște din ne- 
voile generale ale timpului şi nu din plăcerea de a 
imita, 

Totuşi arta aceasta a liniilor simple, este veche 
decând lumea, 

Infäfisându-vä lângă strämoseasca culá, o clădire 
de acum 4000 de ani înainte de era creștină, siimagi- 
nea unei „construcții moderne, veți putea vedea 
biruința artei moderne, în cadrul noilor aspirații so- 
ciale. 

Prin urmare nu e vorba aici de un stil, ci deo 
concepţie izvorâtă din necesităţi, cari au înfruntat mi- 
leniile, nu este vorba de un stil, căci stilurile pier, 
ci e vorba de arhitectura simplitátei care rămâne 
statornică, i 

In expunerea ce urmează nu mă gândesc să discut 
roadele pe care arhitectura modernă le-a dat până 
acum în Bucureşti. Am putea spune chiar, că faţă de 
eforturile precedente încercate în capitala noastră, 
pentru crearea unui stil naţional, rezultatele spiritului 
arhitecturei noui sunt mai mult decât mulfumitoare. 
Voiu căuta însă să desprind câteva soväeli cari risi- 
pesc forța de evoluție a creafiunei si să încerc 
o concluziune asupra arhitecturei viitorului Bucureşti, 

Este cunoscută starea arhitecturei academice dela 
sfârșitul secolului trecut. Prin repetatele copieri si in- 
terpretări a elementelor clasice se pierduse însușirile 
fireşti, adică: armonie, proporţie, ritm, etc. La în- 
ceputul secolului prezent s'au putut observa încercări 
de descätusare de sub influența acestui academism, 
Sunt, fără îndoială, multiple cauzele cari le-au deter- 
minat. Arhitectura avea în momentul acela la înde- 
mână un material industrial nou care-i dădea putinţa 
de desvoltare infinită: fierul. Era tocmai, ceeace re- 
prezintă, în importanță, pentru resursele construcţiei 
de astăzi, betonul armat. 

Dacă în unele țări găsim fierul utilizat în mod sincer 
în expresia lui plastică, totuși, concomitent, bágám de ` 
seamă că, într'o măsură destul de întinsă posibilităţile 
deschise de fier, erau îmbrăcate în haine diferile. Aca- 
demismul şi-a turnat şi el fierul, în formele sale cu- 
noscute. Pentru că interpretarea era falsă şi demasca- 
rea s'a putut face ușor, supremația şi mitul academis- 
mului au fost repede sparte. Prin această spărtură s'au 
ivit temperamente puternice, cari au căutat, orientati 
de mijloacele lor proprii, alte - orizonturi. Se poate 
afirma că unele din cristalizările lor au rămas și as- 
tăzi în picioare. 

In timpul acesta alt nou material descoperit, betonul 
armat, începe să se desvolte si industria, prin calcule 
matematic», îi crează canoane și-i stabileşte calităţile 
statice. 

Intrebuintat în arhitectură, betonul armat începe şi 
el să-şi caute plastica, Dar cercetările sunt disparate. 
Aceste actiúni ráslete s'au desfăşurat fără să şi gă- 
sească o sinteză, până când gânditorul și vizionarul 
Le Corbusier a publicat celebra sa carte „Vers une 
Arhitecture“”. El luminează drumurile generației care 
pune bazele revolufionare ale arhitecturei noui, Această 
carte a stârnit interes și cum era firesc, desigur și proteste. 
Și áci, vom adáoga şi meritul confratelui nostru Mar- 
cel lancu care împreună cu câţiva entuziaști ai spiri- 
tului nou, a profetizat in București, construcția care 
astăzi s'a generalizat. 

Bătalia între ultimele citadele ale academismului şi 
arhitectura nouă, s'a dat cu prilejul concursului pen- 
tru palatul Ligii Naţiunilor. Dacă s'a decis ca planú- 
rile palatului sá fie executate de reprezentanţii rutinei 
obosite, se poate afirma că arhitectura nouă prin re- 

zultatele concrete obținute — premierea lui Le Cor- 
busier si a altora — a câştigat bătălia morală. 


A fost primul semnal de pătrundere oficială împo- 
triva spiritului feudal, care însuflefea puternicile 
ziduri ale unei şcoli părăsite de timp. 

După acest concurs, arhitectura nouă se desvoltä 
într'un ritm foarte rapid în toate ţările, 

Ezitările sau nepotrivirile pe cari le găsim acum la 
noi sunt aceleași peste tot. Economia în primul rând 
și poate snobismul ne-au ajutat să desvoltám arhi- 
tectura nouă și în Bucureşti. Cum am desvoltat-o, 
însă? Am găsit un fel de confort bucureștean crista- 
lizat într'o formă de plan primitivă, am putea spune 
o amplificare a vechiului plan de casă ţărănească, — 
o tindă cu două odăi, 

Cum s'a transformat această casă țărănească in casă 
orășenească amplificată, ar iace cadrul unui studiu 
special, care s'ar ocupa în acelaş timp şi cu desvol- 
tarea lotizărei bucureştene. Noi, nu am putut să des- 
rădăcinăm dela început acest confort, şi deaceia am 
îmbrăcat numai într'o formă nouă, vechiul plan. Ni se 
pare că și astăzi suntem cam în aceeaşi fază, 

Bucuria volumului crud, echilibrat frumos în lumină, 
simplu, sincer, ne-a făcut să uităm că trebue să răs- 
colim mai adânc. Ni s'au ivit şi probleme noui; aco- 
perirea în terasă sau acoperișul plastic, Am încercat 
să le rezolvăm şi poate nu am reușit din cauze eco- 
nomice sau tehnice; ne-am mulțumit să le părăsim şi 
să sfârsim casele cu acoperișuri de tehnică veche, 
ruşinos ascunse după ziduri ilogice. Terenul sau pla- 
nul nu ne-a dat posibilitatea totdeauna să îmbrăcăm 
în spaţiu, într'o armonie frumoasă de volume, arhitec- 
tura noastră ; si atunci, am recurs la mijloace nesin- 

cere, — profile orizontale sau verticale care ne inlo- 
cueste arhitectura adevărată, 

Și iarăși, o alta problemă de mare importanţă, ne- 
rezolvată. Casa cu apartamente de vânzare. Ocazie 
unică şi excelentă de a aplica principiul sănătos, 
ajutaţi de tehnica modernă. 

Forma ridigá cu care eram obişnuiţi de arhitectura 
clasică, născută din construcţia timpului şi poate din 
nevoia de apărare, nu mai corespunde realităţii, Sis- 
temul nostru de construcţie permite o mare elastici- 
tate a planurilor; o evadare în natură, atât de nece- 
sară, 

Exemplu teoretic schițat de Le Corbusier: grădini 
pe etaje la fiecare apartament, îşi putea găsi aplicare 
ia aceste case blok. Am rezolvat această problemă 
cu mijloacele vechi. Nici de data această nu am în- 
cercat decât o ameliorare a vechilor planuri bucureş- 
tene. Situaţia s'a şi agravat prin înălțimea caselor, 
Logic ar fi fost ca suprafața construită a acestor blo= 
curi să fie aproape invers proporţională cu înălțimea, 
Regulamentele noastre de construcție, învechite, nu 
ne-au dat posibilitatea să aplicăm acest principiu ; și 
atunci avem blockuri construite pe maximum de su- 
prafafá permisă pentru o casă de înălțime mult mai 
mică, cu curți de serviciu meschine si întortochiate 
— adevărate puțuri de lumină, menite sä fie veşnic 
în umbră, Nu am Studiat nici măcar conul de umbră 
eternă pe care aceste -blockuri îl lasă asupra vecinilor. 
Prin vânzarea la fiecare etaj a terenului corespunză- 
tor, negustorul de imobile a reuşit să supraestimeze 
şi să speculeze terenurile bucureştene. 

Un fenomen de speculafiune normal. pentru că 
Bucureștiul nu suferă de terenuri libere. Ce rezultate 
sănătoase şi frumoase ar fi putut da aceste blocuri 

construite complect degajat, fără calcane vizibile de 
10 etaje înălțime, cu o trenă suficientă de teren ne- 
construit şi plantat în jurul lor! Pentru că teoria ora- 
gului modern nu prevede aglomerare fără posibilităţi 
de aerisire. 

Noi am fost neputincioşi în buna dirijare a acestui 
sistem nenorocit; N'am putut să fim ajutaţi iarăşi de 
nimeni. Negustorul de imobile şiea speculat la maxi- 
mum valoarea investitá in constructie. 

Arhitectul in Bucureşti mai găseşte şi multe alte 
situații grele, în dispoziţia vechilor lotizäri locale. 
Deaceia, în Capitală se găsesc multe intenţii bune, 
forțate însă sá se realizeze în condițiuni impuse de 
fatalismul unei desvoltări meschine a oraşului, 

Industria locală și cea străină, influențează astăzi 
foarte puternic, posibilităţile arhitecturei noui. Prin 
descoperiri şi ameliorări zilnice, ale materialelor de 
construcţie şi prin continua căutare adebuseurilor, nu 
lasă timpul necesar unei depline condensári a prin- 
cipiilor cästigate. Metale cromate, metale veşnic ferite 
de rugină, marmure şi pietre sintetice, detalii ingeni- 
oase, supracimenturi şt supraofeluri ne sunt oferite sau 
ne vor fi oferite cu preţuri foarte convenabile. In 
graba noastră de a le întrebuința şi sub presiunea 
unor condițiuni sociale şi economice speciale, nu mai 
avem timpul să le căutăm adevărata lor înfăţişare. 

Multe din aceste materiale, mai ales acelea care 
stau la baza construcţiei, ne va schimba incet şi a- 
ceastă plastică a arhitecturei noui, cu care astăzi 
suntem obişnuiţi. Evoluţia ei este lungă. Forma nu 
şi-o poate găsi definitiv într'un timp așa de scurt, Si 
poate, nu și-o va găsi încă multă vreme dacă se va 
mărgini la o expresie pur utilitară și născută numai 
din plastica materialelor industriale. 

Fiindcă ne găsim într'o fază — trebue s'o recu- 
noaştem—de desorientare, ne punem intrebári cari nu 
ştim dacă vor fi susținute de logica lor actuală, până 
la sfârșit, ; 

In momentul de fafä vom fi nevoiți să ne desfacem 
de ajutorul industriei, absorbind-o mai puțin, sau vom 
căuta să mergem, impinsi de. defectele ei utilitariste 
până la o cedare complectă ? } 

Insusindu ne complect elementele industriei, de si- 
gur că îi vom urmări desvoltarea fără o prevedere a 
construcțiilor finale, Si în cazul acesta, suntem nevoiți 
să abdicăm într'o mare măsură la sensul pur, al artei, 
Pentrucă îmbräcarea în forme arhitecturale a unei in- 
dustrii în transformare nu ne poate da decât arta de- 
corativă, 

Este evident că desvoltarea creafiunei arhitectonice 
este în funcțiune de caracteristica fenomenelor soci- 
ale dominatoare. De altfel ca in toate manifestárile 
spiritualităţii omeneşti, oglindeste si ea prefacerile 
timpurilor. 

Față de această prefacere continuă a arhiteclurei 
moderne, ne putem pune întrebarea acum, care ar 
putea fi viitoarea arhitectură a Capitalei. Să cáutám 
o arhitectură românească ? Rezultatul unei astfel de 
Încercări anterioare îl cunoastem. Nu e vinovatnimeni. 
Pentru că încercarea noastră care s'a bazat pe câteva 
elemente primitive de arhitectură veche, grefate pe 
academismul obosit şi lipsit de cred'nță, de la sfârșitul 
secolului trecut, nu putea sá dea un rod viu. Avem 
însă o consolare, Nicăieri acest academism nu a dat 
rezultate mai bune. Poate se găsesc unele realizări 
corecte în vremea aceia. Dar niciodată nu veți găsi 
în ele forţă si elan. 

Această încercare n'a putut să distrugă nimic, Pu- 

tina noastră arhitectură veche a rămas intactă şili- 
rismul cu care o îmbräcäm noi, ne face să credem că 
putem avea o expresie de arhitectură locală. Nu ue 
înșelăm, Afară de influențele vieţii sociale şi ale in- 
dustriei, arhitectura va suferi acum, ca totdeauna, in- 
fluentele mai lente, insă mai sigure, ale condifiunilor 
climaterice. 

Cu mișcarea noastră modernă, puternică, am reuşit 
să recucerim principiile pierdute. Suntem la început 
cu aceste principii. Dacă se vor desvolta logic la noi 
în Capitală va conduce cu sigurânţă, la o formulă de 
altoire a spiritului românesc pe arhitectura modernă. 
„Desigur, asemănarea acestei arhitecturi, cu vechea 
noastră arhitectură, va fi numai spirituală, 

Arhitectura modernă se va desvolta aici, cu ajuto- 
rul greutăților sau ugurinfelor materialelor locale si ți- 
nând seamă, cum am mai spus, de condiţiile clima- 
terice ; adică, veri prea calde şi ierni prea aspre, 

Desvoltarea arhitecturei locale preconizată de noi 
va trebui să fie filtrată de câteva generaţii. O perso- 
nalitate, oricât de puternică ar fi ea, nu poate risca 
încă localizarea acestui deziderat. Diferenţa dintre ar- 
hitectura modernă în alte ţări şi aceasta în care ná- 
dăjduim noi, nu va fi prea mare. 


In Bucureşti sunt oameni vechi cari fac stil modern, 
Si generația tânără care își construeste arhitectura ei. 

Cred că nu mai e timp de ezitări. Altfel riscăm să 
fim încă multă vreme martorii unor construcfiuni pe 
cari le refuză și spiritul nostru, și timpul. 

Exemplificárile sunt la îndemâna oricui. Alături de 
frământările mestesugarului și artistului, trebue sä ve- 
gheze însă şi cetățeanul. Locuitorii acestei cetăţi. dea» 
supra proprietăţilor individuale, au o proprietate co- 
lectivă : frumosul. 

Construcţia unei case, sau orice element plastic ex- 
terior, creiază atmosfera orașului. Cum această atmos- 
ferá are o resfrángere psihologică asupra oamenilor 
strânși în cetate şi determină un fel de destin al con- 
viefuirei, trebue să existe o răspundere și un con- 
trol. 

Răspunderea s'o aibă autoritatea oránduitoare gi ar- 
tistul; iar controlui, cetățeanul, 

De pildă, o casă construită, fiindcă trecem pe stradă, 
suntem obligaţi s'o vedem. Dacă această casă nu îm- 
plineste cel puţin condifiunile de corectitudine este- 
tică, indispune pe cei cari au deja o educaţie de 
sesizare a frumosului, iar ceilalţi cari ar trebui să 
primeascâ această educaţie elementară, din ambianța 
critică, sunt sortifi să rămână la factorii de compara- 
fiune minoră, Ceeace micşorează spiritualitatea omu- 
lui şi a cetàfei. 

Cred că dorinţa arhitecţilor bucureșteni este să-şi 
găsească în cetățean, un aliat obiectiv, în manifes- 
tările de creatiune urbană: 

Numai acordul în credinţă, între arist şi intuiţia 
cetățeanului, poate fi o garanție că marele București 
va purta cândva semnul unei renașteri arhitectonice, 
în care contribuția spiritului local să-i dea prestigiul 
adevărat. 


40 


www.dacoromanica.ro 


In aceiași editură : 
Viitorul Bucureştilor 
de Dem. |. Dobrescu 
Sub tipar: 


Urbanismul în Rusia Sovietică 
de Prof. C. Sfintescu . 


Lei 20 : www.dacoromanicgro s LO VA“ Doamn 


